
Projektas
Nr. TSP-

RADVILIŠKIO RAJONO SAVIVALDYBĖS TARYBA

SPRENDIMAS
DĖL PRITARIMO RADVILIŠKIO MIESTO VIETOS VEIKLOS GRUPĖS RADVILIŠKIO MIESTO VIETOS PLĖTROS STRATEGIJOS 2023–2029 M. KEITIMUI

2026 m.                        d. Nr. T-
Radviliškis

Radviliškio rajono savivaldybės taryba n u s p r e n d ž i a:
.	Pakeisti Radviliškio rajono savivaldybės tarybos 2023 m. lapkričio 16 d. Radviliškio rajono savivaldybės tarybos sprendimo Nr. T-203 „Dėl pritarimo Radviliškio miesto vietos veiklos grupės Radviliškio miesto vietos plėtros strategijos 2023–2029 m. projektui ir bendrojo finansavimo skyrimo strategijai įgyvendinti“ 1 punktą ir jį išdėstyti taip:
„. Pritarti Radviliškio miesto vietos veiklos grupės parengtai Radviliškio miesto 2023–2029 m. vietos plėtros strategijos naujai redakcijai (pridedama)“.
.	Panaikinti Radviliškio rajono savivaldybės tarybos 2025 m. rugsėjo 25 d. Radviliškio rajono savivaldybės tarybos sprendimą Nr. T-786 „Dėl pritarimo Radviliškio miesto vietos veiklos grupės Radviliškio miesto vietos plėtros strategijos 2023–2029 m. projektui ir bendrojo finansavimo skyrimo strategijai įgyvendinti“ pakeitimo“.

RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL PRITARIMO RADVILIŠKIO MIESTO VIETOS VEIKLOS GRUPĖS RADVILIŠKIO MIESTO VIETOS PLĖTROS STRATEGIJOS 2023–2029 M. KEITIMUI“
AIŠKINAMASIS RAŠTAS

2026 m. gegužės 13 d. 
Radviliškis

. Sprendimo projekto rengimą paskatinusios priežastys, parengto sprendimo projekto tikslas ir uždaviniai. 
Sprendimo projekto rengimą paskatino 2026 m. gegužės 12 d.  asociacijos „Radviliškio miesto vietos veiklos grupė“   prašymas „Dėl pritarimo Radviliškio miesto 2023–2029 m. vietos plėtros strategijos esminiam keitimui“ . Tikslas – pritarti Radviliškio miesto 2023–2029 m. vietos plėtros strategijos keitimui.
. Projekto iniciatoriai (institucija, asmenys, ar piliečių atstovai) ir rengėjai.
Projekto iniciatorius – Radviliškio miesto vietos veiklos grupė. 
Projekto rengėjas – Rimvydas Aleknavičius, Radviliškio rajono savivaldybės administracijos jaunimo reikalų koordinatorius (patarėjas). 
.  Kaip šiuo metu yra reguliuojami sprendimo projekte aptarti teisiniai santykiai.
Radviliškio rajono savivaldybės tarybos 2023 m. lapkričio 16 d. sprendimu Nr. T-203 „Dėl pritarimo Radviliškio miesto vietos veiklos grupės Radviliškio miesto vietos plėtros strategijos 2023–2029 m. projektui ir bendrojo finansavimo skyrimo strategijai įgyvendinti“ buvo pritarta Radviliškio miesto vietos veiklos grupės Radviliškio miesto vietos plėtros strategijos 2023–2029 m. projektui. 2025 m. rugsėjo 25 d.  Radviliškio rajono savivaldybės tarybos  sprendimu Nr. T-783 „Dėl 2023 m. lapkričio 16 d.  Radviliškio rajono savivaldybės tarybos sprendimo Nr. T-203 „Dėl pritarimo Radviliškio miesto vietos veiklos grupės Radviliškio miesto vietos plėtros strategijos 2023–2029 m. projektui ir bendrojo finansavimo skyrimo strategijai įgyvendinti“ pakeitimo“ strategija buvo pakeista ir išdėstyta nauja redakcija. 
Dabartinis strategijos keitimas atliekamas vadovaujantis 2026 m. balandžio 20 d. Lietuvos Respublikos Vidaus reikalų ministro įsakymu Nr. 1V-314 „Dėl vietos plėtros strategijų keitimo inicijavimo, jo esminių sąlygų, pradžios ir pabaigos nustatymo“. Esminis keitimas atliekamas siekiant įgyvendinti 2021–2027 metų Europos Sąjungos fondų investicijų programos, patvirtintos Europos Komisijos 2022 m. rugpjūčio 3 d. sprendimu Nr. C(2022) 5742 15 specialiojo prioriteto „Civilinės infrastruktūros atsparumo ir civilinės parengties stiprinimas“ 15.1 konkretų uždavinį „Sukurti atsparią gynybos infrastruktūrą, pirmenybę teikiant dvejopo naudojimo infrastruktūrai, taip pat, siekti skatinti karinį mobilumą ES ir gerinti civilinę parengtį“ ir 16 specialiojo prioriteto „Civilinės parengties įgūdžių, rengiantis ekstremaliosioms situacijoms ir grėsmėms, stiprinimas “ 16.1 konkretų uždavinį „Skatinti mokymąsi visą gyvenimą, visų pirma siekti, kad visi turėtų lanksčių kvalifikacijos kėlimo ir persikvalifikavimo galimybių, atsižvelgiant į verslumo ir skaitmeninius įgūdžius, geriau numatyti pokyčius ir naujų įgūdžių reikalavimus, grindžiamus darbo rinkos poreikiais, sudaryti palankesnes sąlygas keisti profesinę veiklą ir skatinti profesinį judumą“.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Keičiamas Strategijos finansinis planas, formuojamas naujas 2 tikslas „Didinti Radviliškio miesto gyventojų saugumą, atsparumą ir pasirengimą ekstremaliosioms situacijoms, stiprinant civilinės saugos žinias ir praktinius įgūdžius“, skirtas didinti Radviliškio miesto gyventojų pasirengimą ekstremaliosioms situacijoms, formuojamas naujas 2.1 uždavinys „Stiprinti Radviliškio miesto gyventojų civilinės saugos žinias ir praktinius įgūdžius, užtikrinant jų pasirengimą, gebėjimą reaguoti ir savarankiškai veikti ekstremaliosiomis situacijomis“ ir naujas 2.1.1 veiksmas „Vykdyti Radviliškio gyventojų pasirengimo ekstremaliosioms situacijoms mokymus ir praktinius užsiėmimus“, kurio įgyvendinimui numatoma 100 000,00 Eur (95 proc.) Europos socialinio fondo+ lėšų.
Teigiama pasekmė – priėmus sprendimą, bus sustiprintas Radviliškio miesto gyventojų pasirengimas ekstremaliosioms situacijoms, pagerės civilinės saugos žinios ir praktiniai įgūdžiai, didės visuomenės saugumas ir atsparumas krizėms. 
. Galimos neigiamos priimto sprendimo projekto pasekmės ir kokių priemonių reiktų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti

Priėmus šį sprendimą, bus pakeistas Radviliškio rajono savivaldybės tarybos 2023 m. lapkričio 16 d. sprendimas Nr. T-203 „Dėl pritarimo Radviliškio miesto vietos veiklos grupės Radviliškio miesto vietos plėtros strategijos 2023–2029 m. projektui ir bendrojo finansavimo skyrimo strategijai įgyvendinti“, panaikintas Radviliškio rajono savivaldybės tarybos 2025 m. rugsėjo 25 d. Radviliškio rajono savivaldybės tarybos sprendimą Nr. T-786 „Dėl pritarimo Radviliškio miesto vietos veiklos grupės Radviliškio miesto vietos plėtros strategijos 2023–2029 m. projektui ir bendrojo finansavimo skyrimo strategijai įgyvendinti“ pakeitimo“. 
. Sprendimo projektui įgyvendinti reikalingos lėšos, finansavimo šaltiniai.
Pritarus sprendimui, iš Radviliškio rajono savivaldybės biudžeto lėšų tektų skirti 5 263, 16 Eur (5 proc.) prisidėjimui prie 2.1.1 veiksmo „Vykdyti Radviliškio gyventojų pasirengimo ekstremaliosioms situacijoms mokymus ir praktinius užsiėmimus“ įgyvendinimo. Planuojama veiksmo įgyvendinimo pradžia – 2027 m. ir pabaiga – 2030 m. III ketvirtis. Preliminarus lėšų poreikis pasiskirstytų proporcingai per veiksmo įgyvendinimo laikotarpį – 3–4 metus.
. Sprendimo projekto rengimo metu gauti specialistų vertinimai ir išvados.
Sprendimo projektas suderintas su Savivaldybės administracijos direktore, juristu, kalbininku, vicemerais ir meru.
. Numatomo teisinio reguliavimo poveikio vertinimo rezultatai.
Rezultatai nenumatomi. 
. Sprendimo projekto antikorupcinis vertinimas.
Antikorupciniam vertinimui sprendimo projektas neteikiamas. 
. Kiti, iniciatoriaus nuomone, reikalingi pagrindimai ir paaiškinimai.
Nėra.
. Pridedami dokumentai.
Radviliškio miesto 2023–2029 m. vietos plėtros strategija.



Rengė – Rimvydas Aleknavičius, Radviliškio rajono savivaldybės administracijos jaunimo reikalų koordinatorius (patarėjas), rimvydas.aleknavicius@radviliskis.lt , tel. +370 62033786

